পোপ সিসিনিয়াস

**পোপ সিসিনিয়াস** (মৃত্যু ৪ ফেব্রুয়ারি ৭০৮) ৭০৮ সালের ১৫ জানুয়ারি থেকে ৪ ফেব্রুয়ারিতে মৃত্যু আগপর্যন্ত রোমের বিশপ ছিলেন। তিনি ছিলেন সিরীয় বংশোদ্ভুত এবং তার পিতার নাম জন। এছাড়া সিসিনিয়াসের প্রাথমিক জীবন বা কর্মজীবন সম্পর্কে খুব কমই জানা যায়। পোপের সিংহাসনে নির্বাচিত হওয়ার সময় সিসিনিয়াস তীব্র গেঁটেবাত রোগে ভোগার ফলে তিনি দুর্বল হয়ে পড়েছিলেন। মাত্র বিশ দিনের পোপত্বের সময়কালে সিসিনিয়াস কর্সিকার জন্য একজন বিশপকে পবিত্র করেছিলেন এবং রোমের পোপের রাজধানীকে ঘিরে দেয়াল শক্তিশালী করার নির্দেশ দিয়েছিলেন। মৃত্যুর পর সিসিনিয়াসকে ওল্ড সেন্ট পিটার্স ব্যাসিলিকায় সমাহিত করা হয়। তাঁর স্থলাভিষিক্ত হন পোপ কনস্টানটাইন ।

## পটভূমি

### ধর্মীয়
পঞ্চম শতাব্দীর শেষদিকে মনোফিসাইট বিতর্কের কারণে পূর্ব ও পশ্চিমের গির্জাগুলো বিভক্ত হয়ে পড়েছিল। প্রাচ্য মূলত মেনে নিয়েছিল যিশু খ্রিস্টের ঐশ্বরিক প্রকৃতি তাঁর মানব প্রকৃতিকে ছাপিয়ে গেছে এবং পশ্চিম (চ্যালসেডনের ৪৫১ কাউন্সিলের নির্দেশনায়) একটি হাইপোস্ট্যাটিক মিলনে বিশ্বাসী। পূর্ব বাইজেন্টাইন সম্রাটরা তাদের রাজত্বকে একত্রিত করার জন্য একটি ধর্মতাত্ত্বিক আপস চেয়েছিলেন। কিন্তু রোমের (পোপের রাজধানী) পোপরা তাদের ধর্মবিরোধী সহানুভূতি পোষণ করার সন্দেহ করেছিলেন এবং সেই অনুযায়ী চার্চের উপর আধিপত্যের সাম্রাজ্যবাদী দাবি প্রতিহত করার চেষ্টা করেছিলেন। পোপ প্রথম মার্টিনের সময়কালে ( ) পূর্ব-পশ্চিম সম্পর্ক অবিশ্বাস্যভাবে টানাপোড়েনপূর্ণ হয়ে পড়ে। সপ্তম শতাব্দীর শেষদিকের বিষয়ে ইতিহাসবিদ ইমন ডাফি বর্ণনা করেছেন, "পোপদের কনস্টান্টিনোপল থেকে তাদের নিয়োগের নিশ্চয়তার জন্য অপেক্ষা করার প্রয়োজনীয়তা মওকুফ করা হয়েছিল এবং রাভেনার এক্সার্চ [ইতালীয় উপদ্বীপে বাইজেন্টাইন প্রতিনিধি] প্রয়োজনীয় আদেশ জারি করার ক্ষমতা লাভ করেছিলেন"।

সিসিনিয়াসের সময়ে এবং প্রথম সহস্রাব্দের সমগ্র যুগে পোপের ভূমিকা কেবলমাত্র একজন মধ্যস্থতাকারীর মধ্যে সীমাবদ্ধ ছিল। ধর্মতত্ত্ববিদ রিচার্ড ম্যাকব্রায়ান ব্যাখ্যা করেছেন, পোপরা সমস্ত বিশপ নিয়োগ করতে সক্ষম ছিলেন না, এমনকি তারা "সর্বজনীন চার্চ পরিচালনা" করতেও সক্ষম ছিলেন না। তারা এনসাইক্লিক্যাল বা ক্যাটিসিজমও প্রকাশ করেননি এবং সন্তদের ধর্মপ্রচার করতে বা বিশ্বজনীন পরিষদ আহ্বান করতে সক্ষম হননি।

### রাজনৈতিক
সিসিনিয়াসের রাজত্বের পূর্ববর্তী শতাব্দীগুলিতে পোপ নির্বাচনের ক্ষেত্রে বহিরাগত হস্তক্ষেপের বৈশিষ্ট্য ছিল। পূর্ব বাইজেন্টাইন সাম্রাজ্য রোমান অভিজাতদের পদের জন্য মনোনীত করেছিল; ইতালীয় অস্ট্রোগথিক রাজ্য প্রাদেশিক অভিজাতদের সদস্যদের বেছে নিয়েছিল। ইতিহাসবিদ জেফ্রি রিচার্ডস ব্যাখ্যা করেছেন, "এর কারণ রাজনৈতিক ও সামাজিক উভয়ই"। উভয় রাজ্যের রাজারা পোপের সিংহাসনে তাদের প্রতিষ্ঠিত গোষ্ঠীর সমর্থনের উপর নির্ভর করতেন। সপ্তম শতাব্দীতে পোপের ভৌগোলিক উৎপত্তিতে পরিবর্তন দেখা যায়: ৬০৪ থেকে ৭৫২ সালের মধ্যে সাতাশজন পোপের মধ্যে মাত্র আটজন রোমান ছিলেন। অন্যদিকে ৪৮৩ থেকে ৬০৪ সালের মধ্যে সতেরোজনের মধ্যে এগারোজন ছিলেন রোমান। প্রথম জাস্টিনিয়ানের ( ) অধীনে ইতালির উপর বাইজেন্টাইন আধিপত্য পুনরুদ্ধারের মাধ্যমে এই পরিবর্তনের উৎপত্তি। এর ফলে পর্যায়ক্রমে একটি প্রতিষ্ঠান হিসেবে রোমান সিনেটের বিলুপ্তি ঘটে। কারণ সিনেটর পরিবারগুলোকে হয় মৃত্যুদণ্ড দেওয়া হত অথবা তাদের পূর্বে পালিয়ে যেতে হত। পঞ্চম শতাব্দীর শেষ থেকে ষষ্ঠ শতাব্দীর মাঝামাঝি পর্যন্ত রোমে অস্ট্রোগথিক রাজ্যের শাসনকালে নতুন পোপ নির্বাচনের উপর সিনেটের প্রধান প্রভাব ছিল। কিন্তু সাম্রাজ্যিক পুনর্বিজয়ের পর পোপের সিংহাসনের উপর নিয়ন্ত্রণ আর তাদের হাতে ছিল না। এর বদলে পোপের নির্বাচন রোমের পুরোহিত, শহরের জনগণ এবং সাম্রাজ্যিক সামরিক গ্যারিসনের উপর ছেড়ে দেওয়া হয়েছিল। রিচার্ডস যুক্তি দেন, ৪৭৬ সালে পশ্চিম রোমান সাম্রাজ্যের পতনের আগে এবং ৭৫২ সালে ইতালিতে পবিত্র রোমান সাম্রাজ্যের উত্থানের পর, পোপের "প্রতিপত্তি, ক্ষমতা এবং প্রভাব" সাম্রাজ্যিক শক্তির সুরক্ষায় বৃদ্ধি পেয়েছিল এবং ষষ্ঠ এবং সপ্তম শতাব্দীতে পোপের ক্ষমতা বৃদ্ধির কথা উল্লেখ করেছেন।

সিসিনিয়াসের পূর্বসূরী সপ্তম জন (শাসনকাল ৭০৫-৭০৭) সেই বছরই রোমের বিশপ হিসেবে নিয়োগ করা হয়েছিল, যখন বাইজান্টাইন সম্রাট দ্বিতীয় জাস্টিনিয়ান (শাসনকাল ৬৮৫–৬৯৫, ৭০৫–৭১১) সিংহাসনে পুনঃস্থাপিত হন। ক্ষমতা ফিরে পাওয়ার পরপরই পোপ ৬৯২ কুইনিসেক্সট কাউন্সিল থেকে জনের কাছে বেশ কয়েকটি যাজকীয় অনুশাসনের ডিক্রি পাঠান। এগুলোর যেকোনো একটি তিনি অনুমোদন বা প্রত্যাখ্যান করতে পারতেন। সম্রাটকে অসন্তুষ্ট করার আশঙ্কায় পোপ ডিক্রিগুলো অপরিবর্তিত রেখে জাস্টিনিয়ানের কাছে ফেরত পাঠান। সিসিনিয়াসের উত্তরসূরী কনস্টানটাইনের রাজত্বকালেও কুইনিসেক্সট ক্যাননের জারি অব্যাহত ছিল। তিনি ৭১১ সালে প্রাচ্যের সাথে আলোচনার জন্য কনস্টানটিনোপলে সফর করেছিলেন।

## জীবনী ও পোপত্ব
[থাম্ব|সিসিনিয়াসের সময়ে [বাইজেন্টাইন সাম্রাজ্য|বাইজেন্টাইন সাম্রাজ্যের মধ্যে রোমের ডাচি (সংখ্যা *৩* )]]
পোপের সিংহাসনে নির্বাচিত হওয়ার আগে সিসিনিয়াস সম্পর্কে খুব কম তথ্যই পাওয়া যায়। তাঁর সম্পর্কে যা জানা যায় তার বেশিরভাগই -এর (   ) চারটি পংক্তি থেকে প্রাপ্ত। বইটি পোপদের জীবনীর একটি সংগ্রহ। ইতিহাসবিদ জিন ডারলিয়াট বলেছেন, "[তার] জীবনীর সংক্ষিপ্তসারকে রোমান ধর্মযাজকদের পক্ষ থেকে তাঁর প্রতি বিতৃষ্ণার ফলাফল হিসাবে ব্যাখ্যা করা যেতে পারে, অথবা সম্ভবত একটি গির্জার কর্মজীবনে কোনও অসঙ্গতির অনুপস্থিতির প্রতিফলন যা স্বাভাবিকভাবেই পোন্টিফিকেটের দিকে পরিচালিত করেছিল"। জন্মসূত্রে সিসিনিয়াস সিরীয় ছিলেন এবং তার পিতার নাম ছিল জন। সিসিনিয়াস তার ন্যায়পরায়ণ, নৈতিক স্বভাব এবং রোমের জনগণের প্রতি উদ্বেগের জন্য সম্মানিত ছিলেন। তিনি রাজনৈতিক ও সামরিকভাবে রাভেনার এক্সার্চেটের অংশ ছিলেন। অনেক পূর্বসূরীর মতো তিনি সম্ভবত উচ্চ শ্রেণির সদস্য ছিলেন না। তাঁর পোন্টিফিকেটের সময় সোনা ও রূপার দানের অভাব ও সপ্তম শতাব্দীতে পোপ অনারিয়াস প্রথমের মধ্যে পোপদের পোন্টিফিকেটদের মধ্যে সম্পর্ক বিবেচনা করে এই ইঙ্গিত করা হয়েছিল।

সিসিনিয়াস সম্ভবত ৭০৭ সালের অক্টোবরে রোমের বিশপ নির্বাচিত হন। পরের বছর ১৫ জানুয়ঋতে তাকে পবিত্র করা হয়। রাভেনার এক্সার্চ কর্তৃক সিসিনিয়াসের নির্বাচন নিশ্চিত হওয়ার জন্য অপেক্ষা করার কারণে প্রায় তিন মাস বিলম্ব হয়েছিল। নির্বাচনের সময় সিসিনিয়াস গেঁটেবাত রোগে ভুগছিলেন, ফলে নিজ হাতে খাবার খেতে পারতেন না। তিনি ছিলেন মধ্যযুগের অনেক বয়স্ক পোপদের মধ্যে একজন। রিচার্ডস ব্যাখ্যা করে বলেন, "পোপদের [বয়স] সাধারণত প্রশাসনিক বা আধ্যাত্মিক কাজে অভিজ্ঞতার ইঙ্গিত দেয়"। ভোটাররা নতুন পোপ নির্বাচন করার সময় এটি বিবেচনা করতেন। রাজত্বকালে সিসিনিয়াস কর্সিকার জন্য একজন বিশপকে পবিত্র করেছিলেন। তিনি চুন তৈরির নির্দেশও দিয়েছিলেন যাতে অতীতের আক্রমণের কারণে খারাপ অবস্থায় থাকা রোম শহরের চারপাশের প্রাচীরগুলো মজবুত করা যায়। মাত্র বিশ দিন রাজত্ব করার পর ৪ ফেব্রুয়ারিতে সিসিনিয়াস মৃত্যুবরণ করার ফলে কাজটি শেষপর্যন্ত বাস্তবায়িত হয়নি। তাকে ওল্ড সেন্ট পিটার্স ব্যাসিলিকার বাম নেভে সমাহিত করা হয়েছিল। ১৭ শতকে ব্যাসিলিকা ধ্বংসের সময় তার সমাধিও ধ্বংস করা হয়েছিল। পরবর্তী পোপ নির্বাচিত হন আরেকজন সিরীয় যাজক কনস্টানটাইন। ৭০৮ সালের ২৫ মার্চে তাকে পবিত্র করা হয়েছিল।

## মন্তব্য

## তথ্যসূত্র

## সূত্র

* 
* 
* 
* 
* 
* 
* 
* 
* 

|-

বিষয়শ্রেণী:৭ম শতাব্দীতে জন্ম
বিষয়শ্রেণী:৭০৮-এ মৃত্যু
বিষয়শ্রেণী:সিরীয় পোপ
বিষয়শ্রেণী:৮ম শতাব্দীর আর্চবিশপ
বিষয়শ্রেণী:৮ম শতাব্দীর পোপ
বিষয়শ্রেণী:৭ম শতাব্দীর ধর্মীয় নেতা
বিষয়শ্রেণী:সেন্ট পিটার্স ব্যাসিলিকায় সমাধিস্থ